Fire Emblem

Fire Emblem ( „Ugnies emblema“) – ėjimų strategijos RPG kompiuterinių žaidimų serija, pradėta kurti 1990 m. Japonijos „Intelligent Systems“ žaidimų studijos išskirtinai „Nintendo“ žaidimų platformoms.

 Apie žaidimus 
Iki 2015 m. visus serijos žaidimus kūrė Japonijos „Intelligent Systems“ kompanija, išleido „Nintendo“. Žaidimų siužetas panašus: pramanytoje planetoje yra žemynas, suskirstytas į kelias valstybes. Viena valstybė užpuola kitą ar kitas ir žaidimo herojams reikia apginti ir išvaduoti Tėvynę. Žaidime svarbų vaidmenį atlieka dramatiška istorija. Atskirų žaidimų veikėjai ir vietovės kartais kartojasi, bet kiekvieną kartą naujo žaidimo istorija yra unikali. Ilgainiui žaidimų kompiuterinė grafika tobulėjo, atsirado vaizdo intarpų, paaiškinančių žaidimo siužetą. Dialogai tarp herojų vaizduojami tekstu vaizdalaukyje. Herojai vaizduojami anime tipo grafika. Žaidimų laikmetis imituoja viduramžius: kovojama kardais, karo kirviais, ietimis.

Iki 2002 m. serijos žaidimai buvo leidžiami tik Japonijos rinkai. „Fire Emblem: Rekka no Ken“ žaidimas tapo pirmuoju, išleistu 2003 m. Vakarų rinkoms pavadinimu „Fire Emblem“. Pirmasis serijos žaidimas 2008 m. perdirbtas ir išleistas pavadinimu „Fire Emblem: Shadow Dragon“. 2010 m. tik Japonijoje išleistas „Fire Emblem: Shin Monshō no Nazo: Hikari to Kage no Eiyū“ „Nintendo DS“ platformai, kuris yra 1994 m. žaidimo „Fire Emblem: Monshō no Nazo“ perdirbinys. Prieš 2012 m. „Fire Emblem Awakening“ pasirodymą buvo svarstoma nutraukti žaidimų seriją dėl prastų pardavimų, tačiau „Fire Emblem Awakening“ pardavimai žymiai viršijo lūkesčius.gamespot.com Ankstyvuosius serijos žaidimus galima žaisti naujesnėmis „Nintendo“ konsolėmis.

 Žaidimų serija 
Pagrindinių žaidimų serija:
 Eil. Nr. Pavadinimas Išleidimo metai Platforma Išplatintų kopijų skaičius, mln. vntvgchartz.com, 2015 09 20  1 „Fire Emblem: Ankoku Ryū to Hikari no Tsurugi“1990 „NES“ - 2 „Fire Emblem Gaiden“ 1992 „NES“ - 3 „Fire Emblem: Monshō no Nazo“ 1994 „SNES“ 0,70 4 „Fire Emblem: Seisen no Keifu“ 1996 „SNES“ 0,58 5 „Fire Emblem: Thracia 776“ 1999 „SNES“ 0,26 6 „Fire Emblem: Fūin no Tsurugi“ 2002 „Game Boy Advance“ 0,39 7 „Fire Emblem: Rekka no Ken“„Fire Emblem“ 2003 „Game Boy Advance“ 0,97 8 „Fire Emblem: The Sacred Stones“ 2004 „Game Boy Advance“ 0,89 9 „Fire Emblem: Path of Radiance“ 2005 „GameCube“ 0,54 10 „Fire Emblem: Radiant Dawn“ 2007 „Nintendo Wii“ 0,49 11 „Fire Emblem: Shadow Dragon“ 2008 „Nintendo DS“ 0,61 12 „Fire Emblem: Shin Monshō no Nazo: Hikari to Kage no Eiyū“ 2010 „Nintendo DS“ 0,27 13 „Fire Emblem Awakening“ 2012 „Nintendo 3DS“ 1,65 14 „Fire Emblem if“„Fire Emblem Fates“ 20152016 „Nintendo 3DS“ 1,84*nintendo.co.jp, p. 4  15 „Fire Emblem Echoes: Shadows of Valentia“ 2017 „Nintendo 3DS“ 
 Pastaba. 2016 m. I ketvirčio duomenys

 Nuorodos 
 Oficiali svetainė
 mobygames.com

 Išnašos 

Kategorija:Kompiuterinių žaidimų serijos
Kategorija:Kompiuteriniai strateginiai žaidimai
Kategorija:Kompiuteriniai vaidmenų žaidimai